OpenLLM-France/wikimedia huggingface dataset:
# Els Cóms (Boumort)

Els Cóms, és un paratge del terme municipal de Conca de Dalt, al Pallars Jussà, a l'antic terme d'Hortoneda de la Conca, en territori de l'antic poble d'Herba-savina.
Està situat al sud-oest de la Serra de Boumort, a migdia de la Matella del Serrat Blanc i al nord del Serrat Blanc. Per la seva part superior passa el Camí de les Bordes de Segan, i hi neix la llau de Pleta Torrent.

## Enllaços externs

* Institut Cartogràfic de Catalunya
# Big Comic

Big Comic (ビッグコミック, Biggu Komikku) és una revista de manga bimensual que publica Shogakukan al Japó des del 29 de febrer de 1968. Fou publicada originalment com una revista mensual, però passà a ser publicada de forma bimensual (el 10è i el 25è dia de cada mes) l'abril de 1968. El 2008 tingué una circulació de més de mig milió de còpies. però baixà fins a 315.000 a mitjans de 2015.
La revista ha publicada obres de mangakes famosos com Osamu Tezuka, Shotaro Ishinomori, Sanpei Shirato, Takao Saito, Fujiko F. Fujio i Tetsuya Chiba. Big Comic publica actualment Golgo 13, de Takao Saito, el manga més antic encara en publicació.
La portada de la revista mostrà una caricatura d'algú famós de la mà de l'il·lustrador Shūichi Higurashi durant més de 40 anys, des de 1970 fins a 2011. Higurashi es retirà el 2011 per problemes de salut, un any abans de la seva mort.

## Obres
### Serialitzades actualment

* Golgo 13 (ゴルゴ13), de Takao Saito
* Ōgon no Rafu: Sōta no Stance (黄金のラフ〜草太のスタンス〜), de Tsuyoshi Nakaima
* S - Saigo no Keikan (S エス‐最後の警官‐), de Yoichi Komori and Yutaka Toudo
* Shin C-Kyu Salaryman Koza (新C級さらりーまん講座), de Keisuke Yamashina
* Sōmubu Sōmuka Yamaguchi Roppeita (総務部総務課山口六平太), escrit per Norio Hayashi, il·lustrat per Ken'ichirō Takai
* Sekuhara-kachō no Tsubuyaki (五月原課長のつぶやき), de Tōru Nakajima

### Serialitzades de forma irregular

Aquestes sèries són serialitzades sense seguir un calendari específic.
* Uchū Kazoku Nobeyama, de Jirō Okazaki

## Referències

* ↑ Schodt, Frederik L. Stone Bridge Press. Dreamland Japan: writings on modern manga (en anglès), 1996, p. 97. ISBN 1-880656-23-X.
* ↑ Japan Magazine Publishers Association Magazine Data 2008,
* ↑ Japan Magazine Publishers Association Magazine Data juny 2015
* 1 2 «Big Comic Cover Artist Shūichi Higurashi Passes Away» (en anglès). Anime News Network, 19-04-2012. [Consulta: 3 maig 2012].

## Enllaços externs

* Lloc web oficial de Big Comic Arxivat 2009-09-05 a Wayback Machine. Arxivat 2009-09-05 a Wayback Machine. (japonès)
# Colobra bordelesa

La colobra bordelesa o colobra llisa meridional, o serp llisa meridional (Coronella girondica) és una espècie de serp de la família Colubridae que es troba al sud d'Europa i al nord d'Àfrica, incloent-hi els Països Catalans. No se'n coneix cap subespècie.
Aquesta serp es troba amenaçada per destrucció de l'hàbitat.

## Referències

* Coronella girondica - Reptile database (anglès)
* Fitxa de l'espècie del Ministerio de Medio Ambiente (castellà) PDF

## Vegeu també

* Llista d'amfibis i rèptils de Catalunya
# Acatlán (municipi d'Hidalgo)

Acatlán és un dels vuitanta-quatre municipis de l'estat d'Hidalgo. Acatlán és el cap de municipi i principal centre de població d'aquesta municipalitat. Aquest municipi és a la part central de l'estat d'Hidalgo. Limita al nord amb el municipi de Tlahuelilpan, al sud amb Tulancingo, l'oest amb Acaxochitlán i a l'est amb Francisco I Madero.

## Referències

* ↑ Monografia municipal de Acatlán Arxivat 2016-03-04 a Wayback Machine. (castellà)
# Buckhorn (Pennsilvània)

Buckhorn és una concentració de població designada pel cens dels Estats Units a l'estat de Pennsilvània. Segons el cens del 2000 tenia 176 habitants.

## Demografia

Segons el cens del 2000, Buckhorn tenia 176 habitants, 63 habitatges, i 45 famílies. La densitat de població era de 111,4 habitants per quilòmetre quadrat.
Dels 63 habitatges en un 30,2% hi vivien nens de menys de 18 anys, en un 60,3% hi vivien parelles casades, en un 9,5% dones solteres, i en un 27% no eren unitats familiars. En el 20,6% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,24.
Per edats la població es repartia de la següent manera: un 27,8% tenia menys de 18 anys, un 6,8% entre 18 i 24, un 26,7% entre 25 i 44, un 23,3% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 98,4 homes.
La renda mediana per habitatge era de 27.813 $ i la renda mediana per família de 36.250 $. Els homes tenien una renda mediana de 28.750 $ mentre que les dones 21.250 $. La renda per capita de la població era de 17.042 $. Entorn de l'11,1% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buckhorn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Buckhorn». American Fact Finder. Oficina del Cens dels Estats Units, 12-01-2010.
# Els Delmes (Vilobí d'Onyar)

Els Delmes és una obra del municipi de Vilobí d'Onyar (Selva). Tot i que no tenim gaire informació de la història de l'edifici ens consta que, com el seu nom indica, Els Delmes, fa referència a la seva funció com a lloc de recaptació de l'impost conegut com a delme, és a dir, la desena part de les collites, que subsistí fins al segle xviii. És un edifici que forma part de l'Inventari del Patrimoni Arquitectònic de Catalunya.

## Descripció

Es tracta d'un edifici senzill de planta rectangular, dos pisos i teulada d'una sola vessant amb caiguda a la façana amb ràfec d'una filada de teules. El portal, que es troba a un nivell més alt que el carrer, és rectangular amb llinda i brancals de pedra. Té tres obertures rectangulars horitzontals emmarcades amb pedra i protegides per reixes de ferro forjat. Al costat dret fa mitjera amb una altra casa i a l'esquerre té un mur que per la part de darrere és un porxo de tres arcs de mig punt de rajol que l'uneix amb l'edifici de la rectoria.

## Referències

* 1 2 3 «Els Delmes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Misiones

«Misiones» té aquests significats:
* Club Sportivo Miramar Misiones, club de futbol uruguaià
* Departament de Misiones, departament del Paraguai
* Província de Misiones, província de l'Argentina al nord-est del país
Viccionari
# Aa!

Aa! és un grup japonès de J-Pop, creat el 2003 i format per dos membres de °C-ute i un de Morning Musume. Actualment el grup està inactiu.
| Past members | Reina Tanaka (2003-2004) Akari Saho (2009-2011) Miyabi Natsuyaki (2003-2015) Airi Suzuki (2003-2017) |

## Discografia
### Singles

* Frist Kiss - 29 d'octubre de 2003

## Enllaços externs

* Perfil al web de Hello! Project
* Official UP-FRONT WORKS discography Arxivat 2014-04-19 a Wayback Machine.
# Big Delta

Big Delta és una concentració de població designada pel cens dels Estats Units a l'estat d'Alaska. Segons el cens del 2000 tenia 749 habitants.

## Demografia

Segons el cens del 2000, Big Delta tenia 749 habitants, 165 habitatges, i 117 famílies La densitat de població era de 5,2 habitants/km².
Dels 165 habitatges en un 39,4% hi vivien nens de menys de 18 anys, en un 61,2% hi vivien parelles casades, en un 6,7% dones solteres, i en un 28,5% no eren unitats familiars. En el 21,8% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,18 i el nombre mitjà de persones que vivien en cada família era de 3,9.
Per edats la població es repartia de la següent manera: un 36,3% tenia menys de 18 anys, un 10,1% entre 18 i 24, un 23,5% entre 25 i 44, un 24% de 45 a 60 i un 6% 65 anys o més.
L'edat mediana era de 29 anys. Per cada 100 dones hi havia 92,5 homes. Per cada 100 dones de 18 o més anys hi havia 96,3 homes.
La renda mediana per habitatge era de 49.000 $ i la renda mediana per família de 53.125 $. Els homes tenien una renda mediana de 32.250 $ mentre que les dones 37.708 $. La renda per capita de la població era de 14.803 $. Aproximadament el 7,9% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Big Delta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Big Delta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Acaz

Segons la Bíblia, el Rei Acaz, de nom real Joahaz (en hebreu אחז בן-יותם Yehoahash ben Yotam) va ser el dotzè rei de Judà. Va regnar 16 anys entre 732-716 a.n.e. segons la cronologia tradicional, o entre 762-746 a.n.e. segons la cronologia bíblica. Acaz era fill de Jotam i va tenir un regnat plagat de problemes.

## Religió

Acaz va participar en fer sacrificis pagans, fins al punt de cremar al seu propi fill com a ofrena a la vall d'Hinnom.

## Conflictes militars

Síria i el regne septentrional d'Israel es van unir per atacar Judà des del nord. Els edomites, per la seva part, van aprofitar l'oportunitat per atacar des del sud-est, i els filisteus van envair des de l'oest. Es va perdre el valuós port d'Elat, al Golf d'Àqaba. Per altra banda, Zicrí, un poderós efraimita, va matar un fill del rei i dos dels seus homes principals en una incursió del Regne d'Israel que va resultar en la matança de 120.000 homes de Judà i en què al voltant de 200.000 fossin portats captius. Només gràcies a la intervenció del profeta Oded, amb el suport d'alguns homes principals d'Efraïm, va ser possible que s'alliberés aquests captius i que tornessin a Judà.
Acaz va optar per subornar Tiglat-Pilèsser III d'Assíria perquè acudís a ajudar-lo. L'alleujament que va poder suposar que l'ambiciós rei d'Assíria aixafés Síria i Israel va ser només temporal, ja que d'aquesta manera Acaz va posar Judá sota el pesant jou assiri.
Acaz va ser cridat a Damasc com a rei vassall per retre homenatge a Tiglat-Pilèsser III, i mentre hi va ser, el va impressionar l'altar pagà de la ciutat, ja que va copiar el seu disseny i va fer un igual per col·locar-lo davant del temple de Jerusalem. Llavors va gosar oferir sacrificis sobre aquest "gran altar" contrari a l'adoració de Jehovà. Mentrestant, va fer trossos gran part dels estris de coure del temple i va canviar altres coses del recinte del temple, tot "per causa del rei d'Assíria", potser per pagar el pesant tribut imposat sobre Judà o possiblement per amagar part de la riquesa del temple dels ambiciosos ulls assiris. Les portes del temple es van tancar i Acaz va fer altars pagans per tot Jerusalem.

## Final del regnat

Finalment, Acaz va morir, i malgrat haver estat enterrat com els seus avantpassats "a la ciutat de David" no es va col·locar el seu cos en les sepultures dels reis. El seu fill Ezequies seria el següent rei.

## Referències

* ↑ 2Re 16: 3, 4; 2Cr 28: 3, 4
* ↑ 2Cr 28: 5-15, 17-19; 2Re 16: 5, 6; Isa 7: 1
* ↑ Isa 7: 2-6; 08:12
* ↑ 2Cr 28:20
* ↑ 2Re 16: 10-16
* ↑ 2Re 16:17, 18; 2Cr 28: 23-25
* ↑ 2Re 16:20
* ↑ 2Cr 28:27
# Emirat d'Asir

L'emirat d'Asir fou un estat que va existir entre 1863 i 1872 a l'Asir.
La dinastia ayídida d'Abha a l'Alt Asir, es va apoderar el 1863 del Baix Asir governat per la dinastia dels xerifs khayràtides d'Abu Arish i va unificar les dues parts d'Asir sota el seu poder. El 1871 els otomans van decidir posar fi a l'hegemonia aydídia i poc temps després van ocupar Abha i Abu Arish. L'Asir esdevingué una mutasarrifiya del wilayat del Iemen el 1872.
Vegeu: Emirat de l'Alt Asir i Emirat del Mikhlaf
# Les Torres del Pepe (Mediona)

Les Torres del Pepe és un conjunt de dues cases de Mediona (Alt Penedès) incloses a l'Inventari del Patrimoni Arquitectònic de Catalunya.

## Descripció

Les cases estan situades dins del nucli urbà de Sant Joan de Mediona. Són habitatges unifamiliars, amb jardí al voltant o a la part davantera. Es componen de planta baixa i un pis. En general responen al llenguatge arquitectònic de l'eclecticisme i el modernisme.

## Referències

* 1 2 3 «Les Torres del Pepe». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Montelupo Fiorentino

Montelupo Fiorentino és un municipi italià, situat a la regió de la Toscana i a la ciutat metropolitana de Florència. L'any 2001 tenia 11.212 habitants.
# Abdisar d'Armènia

Abdisar o Abdisares fou un rei orontida de la Sofene o Armènia Sofene conegut per monedes datades vers el 212-210 aC.
El coneixement d'Abdisares, desconegut de les fonts occidentals, és únicament derivada de les seves monedes, en les quals el rei era representat a l'anvers en bust portant una tiara punxeguda i portant al revers la llegenda en grec « ΒΑΣΙΛΕΩΣ ΑΒΔΙΣΣΑΡΟΥ » (Basileos Abdissarou). La tiara armènia portada per Abdisares en les seves peces és idèntica a la de Xerxès però podria ser també una tiara de l'Adiabene.
Cyrille Toumanoff reconeix que l'única raó que permet d'incloure Abdisar o Abdisares en la dinastia dels orontides, i d'aquest fet en rei d'Armènia, és la similitud de les seves monedes amb la de Xerxes i sobretot la tiara cònica « armènia » emprada pels dos monarques. Contràriament a l'antiga hipòtesi que el feia el fill de Xerxes, Toumanoff estima que era més probablement el seu germà, ja que el seu pare Xerxes i la mare Antiochis van estar molt poc temps junts i probablement no van arribar a tenir fills i d'haver estat fill d'Antiochis, el rei selèucida no haguera annexionat el país. És possible que a la mort de Xerxes i l'entrega del país a l'Imperi Selèucida, Abdisar, l'hereu legítim, s'hagués proclamat rei a la Sofene, però no devia viure molt de temps, i bé de manera natural o en la lluita contra els generals selèucides, hauria desaparegut; llavors l'oposició a l'ocupació hauria passat al seu germà Orontes IV a l'Armènia pròpia, que també va acabar mort al cap d'uns anys en circumstàncies desconegudes.

## Referències

* ↑ Victor Langlois, Numismatique de l'Arménie, C. Rollin & A. Durand Libraires-Éditeurs, Paris, 1859, p. 15-19.
* ↑ Grabowski Maciej, Abdissares of Adiabene and the Batas-Herir relief
* ↑ (anglès) Cyrille Toumanoff, Studies in Christian Caucasian History, Georgetown, Georgetown University Press, 1963, partie III, « The Orontids of Armenia », p. 283.

## Bibliografia

* Cyrille Toumanoff, Les dynasties de la Caucasie chrétienne de l'Antiquité jusqu'au XIX$^e$ siècle : Tables généalogiques et chronologiques, Rome, 1990, p. 395.
# Black Act

La Black Act (l' Acta Negra en català) va ser una Llei del Parlament de Gran Bretanya aprovada en el 1723 durant el regnat de Jordi I de la Gran Bretanya en resposta als caçadors furtius de Waltham i un grup de bandits coneguts com els 'Wokingham Blacks' (els Negres de Wokingham). Va fer que fóra un delicte (castigat amb la forca) aparèixer armat en un parc natural, caçar o robar cérvols, o estar amb el rostre pintat de negre o disfressat. La Llei va ser més tard modificada, fent-se un annex brutal de la Riot Act del 1715. La Black Act es va revocar en 1827.
Lleis posteriors que castigaven amb penes greus els danys maliciosos al bestiar i la maquinària també han estat anomenades com black acts.

## Bibliografia

* E. P. Thompson, Whigs and hunters: the origin of the Black Act, Londres: Allen Lane, 1975 ISBN 0-7139-0991-9

## Vegeu també

* Riot Act

## Enllaços externs

* Back to 1662 (anglès)
* Offenders de The Newgate Calendar (anglès)
# Eglingen

Eglingen (en alsacià Eglínge) és un municipi francès, situat a la regió del Gran Est, al departament de l'Alt Rin. L'any 1999 tenia 247 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 204 | 214 | 234 | 217 | 231 | 247 |

## Administració

Llista d'alcaldes :
| Període | Identitat | Partit |
| 2001- | Pierre Schmitt | |
# Les Torretes

«Les Torretes» té aquests significats:
* Les Torretes (Albinyana), muntanya entre els municipis d'Albinyana i del Vendrell (el Baix Penedès)
* Les Torretes (Calella), muntanya al municipi de Calella (el Maresme)
* Les Torretes (edificis a Calella), torres de telegrafia òpticaa mig camí dels nuclis de Sant Pol de Mar i Calella (al Maresme)
* Les Torretes de la Vella Gola, edifici del municipi de Cervelló (Baix Llobregat)
* Ses Torretes, masia del barri de Treumal a Sant Antoni de Calonge (Baix Empordà)
* Tossal de les Torretes, muntanya entre els municipis de Vilanova de Meià (la Noguera) i Llimiana
# Monroeville (Ohio)

Monroeville és una població dels Estats Units a l'estat d'Ohio. Segons el cens del 2000 tenia 1.433 habitants.

## Demografia

Segons el cens del 2000, Monroeville tenia 1.433 habitants, 523 habitatges, i 384 famílies. La densitat de població era de 386,9 habitants/km².
Dels 523 habitatges en un 43,2% hi vivien nens de menys de 18 anys, en un 57,9% hi vivien parelles casades, en un 13,2% dones solteres, i en un 26,4% no eren unitats familiars. En el 23,3% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,23.
Per edats la població es repartia de la següent manera: un 31,1% tenia menys de 18 anys, un 8,6% entre 18 i 24, un 31,1% entre 25 i 44, un 19,1% de 45 a 60 i un 10,2% 65 anys o més.
L'edat mediana era de 31 anys. Per cada 100 dones de 18 o més anys hi havia 92 homes.
La renda mediana per habitatge era de 43.558 $ i la renda mediana per família de 49.669 $. Els homes tenien una renda mediana de 32.708 $ mentre que les dones 21.042 $. La renda per capita de la població era de 17.651 $. Aproximadament el 4,2% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monroeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Monroeville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Black Baron

Black Baron fou una marca valenciana d'automòbils, fabricats per l'empresa Systema España Black Baron a Altea, Marina Baixa, entre el 1997 i els volts del 2009. Fundada el 1994 per l'alemany resident a Altea Rolf Menke, l'empresa comercialitzava el model Dreamster, un biplaça d'estètica "retro" amb carrosseria de plàstic i parafangs d'alumini o fusta. El xassís era el del Volkswagen Escarabat i de motors n'hi havia dues configuracions disponibles: o bé un de tipus bòxer de 1.300 cc o bé un de tetracilíndric de Volkswagen Golf que proporcionava fins a 150 CV. El model fou renovat estèticament el 2003.

## Referències

* ↑ Suman-Hreblay, Marián. Automobile Manufacturers Worldwide Registry (en anglès). Jefferson (NC): McFarland & Company, 2000. D.L. B. 14.169-1990. ISBN 978-0786409723.
* ↑ «Black Baron (Desaparecida)» (en castellà). coches-espanoles.com, 01-09-2010. [Consulta: 5 maig 2016].

## Enllaços externs

* Antic lloc Web de l'empresa (castellà)
# Chalvinhac

Chalvinhac (en francès Chalvignac) és un municipi del departament francès de Cantal a la regió d'Alvèrnia-Roine-Alps.

## Referències

* ↑ proposat per la secció local de l'IEO
# Emmagatzematge en cinta

L'emmagatzematge en cintes magnètiques és un sistema utilitzat actualment per guardar dades, com per exemple a l'hora de realitzar còpies de seguretat (“backups”). Això és degut al fet que la capacitat d'emmagatzematge d'una cinta és major que la dels discs mecànics i els CD/DVD/BlueRay.
A part de la gran capacitat d'emmagatzematge, les cintes magnètiques tenen una altra característica principal molt important, el tipus d'accés és seqüencial. L'accés seqüencial implica que per llegir unes dades concretes de la cinta primer hem de llegir les dades anteriors.

## Orígens

Les primeres cintes magnètiques d'emmagatzematge estaven enrotllades en bobines de 27 cm. Aquest sistema va perdurar fins passats els anys 80, ja que en els anys 70 van aparèixer els primers cassets i cartutxos, que van desbancar les bobines.
Als anys 50 IBM va començar a utilitzar cintes similars a les d'àudio per gravar dades. Aquestes cintes podien ser de 370 m o de 730 m. Aquestes cintes s'enrotllaven en dues bobines intercanviables de 267 mm de diàmetre i l'amplada era de 12,7 mm. A més a més. Aquestes cintes comptaven 7 pistes, 6 per dades i 1 per paritat, i el màxim de dades va ser de 40MB.
Aquest tipus de cinta es va convertir en l'estàndard que les altres companyies van utilitzar per treure els seus productes.
En els anys 80 IBM va treure unes cintes més llargues, concretament d'1,100 m, i amb 9 pistes, 8 per dades i 1 per paritat. Amb més pistes es va incrementar la densitat de dades, aquesta podia ser de 20MB, 40MB o 140MB segons la sèrie de la cinta.

## Cassets i cartutxos

Els cassets són cintes que estaven tancades dins d'una “caixeta” amb dues bobines, en canvi els cartutxos són cintes en “caixetes” tancades però amb només una bobina. En aquest últim cas és necessari que el lector de cartutxos tingui una altra bobina per tal de poder realitzar l'arrossegament de la cinta.
Avui en dia s'utilitzen els cartutxos per realitzar emmagatzematge de dades, la capacitat d'aquests cartutxos és molt elevada, parlem de GB de dades, com per exemple és el cas dels productes de Sony, capaços d'emmagatzemar 148 Gb/in².

## Característiques tècniques

* Ample de cinta: determina la quantitat de dades totals que pot emmagatzemar.
* Mètode de gravació: Linear (densitat de dades molt baix, utilitzat al principi) oscanning (mètode per exploració, té major densitat de dades).
* Blocs: normalment les dades són escrites a les cintes per blocs, i aquest estan separats entre ells per blocs buits.
* Format: actualment s'utilitzen els formats DDS/DAT, DLT i LTO, que són capaços d'emmagatzemar milers de GigaBytes(GB).

## Referències

* Sony develops magnetic tape technology with the world's highest*1 areal recording density of 148 Gb/in2